Die wêreld se beste koffiewinkel in Kaapstad | rooi rose Die wêreld se beste koffiewinkel in Kaapstad | rooi rose
Die wêreld se beste koffiewinkel in Kaapstad
Truth Coffee in Kaapstad is onlangs deur die koerant, The Telegraph, as die beste koffiewinkel in die wêreld aangewys.
Ons deel ons 5 gunstelingkoffiewinkels in Suid-Afrika!
1 Truth Coffee, Kaapstad
Die koffiewinkel is "steampunk inspired" (soos beskryf deur The Telegraph), en die dekor slaan jou asem weg wanneer jy daar instap. Maar, koffieslawe klop nie net aan die deur as gevolg van die dekor nie. Al die koffie word met die hand gerooster, nogal in 'n antieksjiek gietysterdrom.
36 Buitenkantstraat, Kaapstad
2 The Whippet, Linden
The Whippet is deur die omgewing en mense van Linden geïnspireer en beslis 'n gunsteling onder inwoners (en ander Johannesburgers). Die koffie, kos, dekor en veral die atmosfeer is aanloklik en hul cappuccino is hemels.
34 7de straat, Linden, Randburg
3 Bean There Coffee Company in Milpark
Bean There Coffee (44 Stanley) is onlangs aangewys as een van die top 10 "kantore" in Johannesburg. Dit is die ideale plek om op jou skootrekenaar te sit en werk terwyl jy aan van die lekkerste koffie in die stad teug.
44 Stanley, Johannesburg
4 Meraki, Stellenbosch
Meraki is 'n klein koffiewinkeltjie in die hartjie van Stellenbosch. Hul passie lê daarin om besoekers met "liefde + passie" te bedien. Ons hou daarvan om tussen die eikebome te sit en ontspan.
42 Ryneveld Straat, Stellenbosch, Weskaap
5 Bootlegger Coffee Co. Kaapstad
Die eienaars van Bootlegger Coffee Co. in Kaapstad is baie passievol oor goeie koffie en hulle bedien slegs kos wat van die beste, plaaslike bestanddele gemaak word. Die koffiewinkel maak soggens reeds om 6:30 oop, ideaal vir wanneer jy wil ontspan na jou oggendfietsry- of drafsessie!